Shaleen se boodskap aan ons almal | Netwerk24
Shaleen se boodskap aan ons almal
Deur Kallie du Plessis 09 Junie 2021 00:04
Die alombekende aktrise Shaleen Surtie-Richards se afsterwe in 'n Kaapse gastehuis laat my baie hartseer voel.
Sy was voorwaar 'n ikoon, en het die lewe omhels. Ek is 'n groot bewonderaar.
Haar liefde vir haar hondjies was so 'n mooi kenmerk van haar lewe, asook haar groot liefde vir haar ouers, van wie sy altyd met groot bewondering gepraat het.
Sy vermaak nou haar geliefdes en die engele in die Groot Teater. Hier het ons haar nalatenskap. Sy het waarlik die lewe geleef en vir ons wat agterbly, die gedagte helder agtergelaat om elke dag te leef asof dit ons laaste is. Selfs te midde van 'n pandemie, geldnood, korrupsie en armoede – omhels jou geliefdes.